CELEX: 32021D0661
Language: lt
Date: 1618876800000
Title: Politinio ir saugumo komiteto sprendimas (BUSP) 2021/661 2021 m. balandžio 20 d. dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, (ATALANTA) ES operacijos vado skyrimo, kuriuo panaikinamas Sprendimas (BUSP) 2021/87 (ATALANTA/3/2021)

2021 4 23   
               
               
                  LT
               
               
                  Europos Sąjungos oficialusis leidinys
               
               
                  L 140/12
               
            
         POLITINIO IR SAUGUMO KOMITETO SPRENDIMAS (BUSP) 2021/661
         2021 m. balandžio 20 d.
         dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, (ATALANTA) ES operacijos vado skyrimo, kuriuo panaikinamas Sprendimas (BUSP) 2021/87 (ATALANTA/3/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, (1) ypač į jų 6 straipsnio 1 dalį,
         kadangi:
         
                     (1)
                  
                  
                     pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES operacijos vado (toliau – ES operacijos vadas) skyrimo;
                  
               
                     (2)
                  
                  
                     2021 m. sausio 26 d. PSK priėmė Sprendimą (BUSP) 2021/87 (2), kuriuo ES operacijos vadu nuo 2021 m. vasario 19 d. paskirtas kontradmirolas Eugenio DÍAZ DEL RÍO;
                  
               
                     (3)
                  
                  
                     Ispanijos karinė vadovybė pasiūlė, kad viceadmirolas José M. NÚŇEZ TORRENTE pakeistų kontradmirolą Eugenio DÍAZ DEL RÍO ES operacijos vado pareigose;
                  
               
                     (4)
                  
                  
                     2021 m. kovo 25 d. ES karinis komitetas pritarė tam, kad ES operacijos vadu nuo 2021 m. balandžio 21 d. būtų paskirtas viceadmirolas José M. NÚŇEZ TORRENTE;
                  
               
                     (5)
                  
                  
                     todėl Sprendimas (BUSP) 2021/87 turėtų būti panaikintas;
                  
               
                     (6)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,
                  
               PRIĖMĖ ŠĮ SPRENDIMĄ:
         
            1 straipsnis
            Viceadmirolas José M. NÚŇEZ TORRENTE skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES operacijos vadu nuo 2021 m. balandžio 21 d.
         
         
            2 straipsnis
            Sprendimas (BUSP) 2021/87 panaikinamas.
         
         
            3 straipsnis
            Šis sprendimas įsigalioja jo priėmimo dieną.
            Jis taikomas nuo 2021 m. balandžio 21 d.
         
         
            Priimta Briuselyje 2021 m. balandžio 20 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 301, 2008 11 12, p. 33.
         
            (2)  2021 m. sausio 26 d. Politinio ir saugumo komiteto sprendimas (BUSP) 2021/87 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), ES operacijos vado skyrimo, kuriuo panaikinamas Sprendimas (BUSP) 2019/1613 (ATALANTA/1/2021) (OL L 30, 2021 1 28, p. 4).